Andrei raudteesild

pisi|1907. aastal valminud Andrei raudteesild üle Moskva jõe

Andrei raudteesild (vene keeles Андреевский железнодорожный мост) on kaheteeline raudteesild Moskva raudtee väikesel ringraudteel Moskva linnas üle Moskva jõe.

Läbiva sõiduteega teraskaarsild rajati aastatel 1999–2000 ajaloolise Andrei raudteesilla asukoha lähedal (22 m allavoolu). Peasilde pikkus on 135 m ja sillakaare kõrgus 21,5 m.

Ajalooline sild (1907–1999)
Praeguse Andrei maanteesilla asukohas rajati aastatel 1905–1907 Lavr Proskurjakovi projekteeritud kaheteeline kolmeavaline raudteesild, mille 135 meetri pikkune peasille oli tarinduselt läbiva sõiduteega kaarsild. Arhitektuurse osa projekteeris arhitekt Aleksandr Pomerantsev. 

Sild oli samatüübiline Vana Krasnolužki sillaga.

Silla algne nimetus oli Sergei sild (Сергиевский мост; suurvürst Sergei Aleksandrovitš Romanovi auks). Pärast veebruarirevolutsiooni kandis nimetust Andrei sild (lähedalasuva Andrei kloostri järgi). 

1999. aastal sild demonteeriti ja peakandur (sillakaar) transporditi praamidel tervikuna 1,5 km ülesvoolu ja monteeriti Puškini silla vastrajatud kaldasammastele. 

Vaata ka
Lužnetski sild

Kategooria:Venemaa raudteesillad
Kategooria:Moskva sillad